شەفەق نیوز/ تاقیگەیل پزشکی لە هەرێم کوردستان،  وە ماوەی ٢٤ سەعات گوزەیشتە، داوەزین وەرچەویگ لە تۊشهاتن و مردنەیل ڤایرۆس کۆرۆنا توومار کردن.
وەزارەت تەندروسی لە هەرێم کوردستان لە بەیاننامەیگ رەسیە ئاژانس شەفەق نیوز وت: ٤١٨٠ تاقیکردنەوە ئەنجام دریاگە،  لەناویان ٥٠٠ تۊشهاتن وە ڤایرۆس کۆرۆنا ئاشکرا بۊی، تا گشت شمارەگە بڕەسێدە ٣٨٧٣٦٣.
وەگورەی بەیاننامەگە،  ٦٧ بیمار لە پەتاگە خاسەوبۊینە،  تا گشت شمارەی خاسەوبۊیەیلە بڕەسێدە ٣٧٣٧٢٧.
لە دۊیاترین ٢٤ سەعات، ٢٤ بیمار لەوەر پەتاگە مرد، تا گشت شمارەی مردنەیل کۆڕۆنا لە هەرێم بوودە ٧١٦٠.
